**JAVNA USTANOVA SREDNJA EKONOMSKA ŠKOLA „MIRKO VEŠOVIĆ“**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Dijana Vujačić, direktorica**
2. **Gorica Marković, menadžer upravljanja kvalitetom**
3. **Varja Kadić Pejković, psihološkinja**

JU Srednja ekonomska škola „Mirko Vešović“, kao najveća ekonomska škola u Crnoj Gori, ima namjeru da u Godišnji plan rada škole integriše razvoj ključnih kompetencija kod učenika. Obzirom na to da se ključne kompetencije razvijaju u perspektivi cjeloživotnog učenja, od ranog djetinjstva do odraslog doba, kroz formalno i neformalno obrazovanje, smatramo da u srednjoškolskom obrazovanju moramo akcenat staviti na implementaciju svih ključnih kompetencija kroz nastavne planove redovnih modula, kao i kroz planove vannastavnih aktivnosti.

Učenici su naša budućnost. Zbog toga smo u prvi plan stavili ciljeve:

* Da im pužimo znanja koja će moći primijeniti i koristiti u svakodnevnom životu i poslu koji budu obavljali u životu,
* Da nam učenici budu inicijatori i aktivni učesnici promjena u svim sferama života,
* Da stvaramo podsticajnu atmosferu za učenje, za timski rad nastavnika i učenika,
* Da razvijemo učenike koji će imati svoj stav, svoje mišljenje, koji će u budućnosti biti društveno odgovorni građani i biti sposobni za rješavanje stvarnih životnih problema,
* Da ukažemo učenicima na neophodnost cjeloživotnog učenja

Ekonomska škola „Mirko Vešović“ ima 1360 učenika raspoređenih u 41 odjeljenje. Na prvom mjestu nam je kvalitet vaspitno-obrazovnog rada, a zatim i vannastavne aktivnosti koje se realizuju kroz rad klubova i sekcija, sportskih društava, saradnju sa lokalnom zajednicom, saradnju sa privrednim društvima, organima uprave i drugim ustanovama sa kojima je dogovorena realizacija profesionalne prakse naših učenika, nadalje učešće u projektima i sl.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Upoznavanje članova Nastavničkog vijeća sa Evropskim i Crnogorskim okvirom za ključne komeptencije | Razumijevanje značaja, primjene i integracije ključnih kompetencija koje su sadržane u Evropskom i Crnogorskom okvirnom programu ključnih kompetencija | Direktorica, pomoćnice direktorice, pedagod | Avgust 2020. | Materijali sa seminara, | Članovi Nastavničkog vijeća upoznati sa ključnim kompetencijama |
| Imenovanje nastavnika koji će prisustvovati obukama za implementaciju ključnih kompetencija,  Praćenje obuka i aktivnosti nakon istih | Planiranje na nivou Tima za profesionalni razvoj na nivou škole svih aktivnosti koje se odnose na realizaciju projekta implementacije ključnih kompetencija  Shvatanje neophodnosti obuka o ključnim kompetencijama | Tim za profesionalni razvoj na nivou škole | Avgust 2020.  I kasnije sukcesivno nakon obuka u toku 2020/2021. | Godišnji plan rada  Plan stručnog usavršavanja nastavnika | Zapisnik sa sjednica Tima za profesionalni razvoj na nivou škole |
| Upoznavanje članova stručnih aktiva sa ključnim kompetencijama i davanje uputstava za implementaciju istih u Godišnje planove rada i Planove realizacije ishoda | Integracija ključnih kompetencija kroz Godišnje planove rada i Planove realizacije ishoda | Predsjednici aktiva | Septembar 2020 | Godišnji planovi rada i Planovi realizacije ishoda sa implementiranim ključnim kompetencijama | Ključne kompetencije su sastavni dio Godišnjih planova rada i Planova realizacije ishoda,  Zapisnici sa sjednica aktiva |
| Prikupljanje primjera dobre prakse nastave (oglednih časova) i vannastavnih aktivnosti za sticanje i primjenu ključnih kompetencija | Popularizacija primjera dobre prakse za sticanje i primjenu ključnih kompetencija | Nastavnici opšteobrazovnih i stručnih predmeta | Tokom školske 2020/2021. | Radni materijali – posteri, prezentacije, CD kao pokazni materijal uspješnih praksi | Zapisnici oglednih časova |
| Planiranje rasporeda horizontalne hospitacije nastavnika na redovnoj nastavi i vannastavnim ili vanškolskim aktivnostima a u vezi sa implementacijom ključnih kompetencija | Razmjena iskustava u pogledu implementacije ključnih kompetencija  Samoevaluacija i evaluacija i analiza postignuća | Nastavnici opšteobrazovnih i stručnih predmeta | Tokom 2020/2021. | Izvještaji o obavljenim hospitacijama | Nastavnici upoznati sa radom drugih nastavnika u vezi sa implementacijom ključnih kompetencija |
| Promovisanje škole tj. aktivnosti vezanih za implementaciju ključnih kompetencija putem društvenih mreža, štampe, televizije | Upoznavanje javnosti sa unaprijeđenim znanjima, vještinama i stavovima učenika | Lice zaduženo za objave na Facebook-u, Instagramu  Direktorica | Tokom 2020/2021. | Izvještaji o aktivnostima  Snimci  Slike  Filmovi | Javnost upoznata sa implementacijom ključnih kompetencija |
| Organizovanje okruglog stola na nivou škole u vezi sa realizacijom ključnih kompetencija | Analiza uspješnosti projekta – dostizanja ključnih kompetencija | Tim za PRNŠ, nastavnici, učenici | Maj – jun 2021. | Izvještaji o radu sa nadarenim učenicima, izvještaji o realizaciji dopunske nastave, izvještaj o projetnim aktivnostima | Ključne kompetencije realizovane tj. Integrisane u nastavni proces i proces učenja |